《饮酒杂诗》
清代·金楹

愁思忽而至，揽衣陟冈陵。杳杳即长暮，古松郁青青。

睇彼脊令飞，不觉涕泗零。群弟克恭我，而我乃无兄。

人命异金石，生日空营营。营营匪营利，诗书以家民。

身没业谁传，有女才十龄。白日下荒郊，痛哭还柴荆。

岂无樽中酒，难忘手足情。

作者简介：金楹，字觉夫，号雨香，仁和人。诸生。有《啸月楼集》。